Pedro Arellano

Pedro Arellano Sada (Ablitas, 1897ko abuztuaren 3a - Bartzelona, 1959ko martxoaren 19a) nafar maisu eta artxibozaina izan zen. Tuterako merindadean folklorea berreskuratu eta euskal gaiak bultzatu zituen.

 Biografia 
Familia apal bateko kidea, hamahiru urterekin hasi zen lanean, eskola utzi eta gero. Hala ere, hemezortzi urterekin Zaragozako Eskola Normalean matrikulatu zen eta irakasle titulua lortu zuen. 1929an historian lizentziatu zen Zaragozako Unibertsitateko Filosofia Fakultatean. Irakaslea izan zen Ceutan, Cabanillasen, eta, behin lizentziaduna, Gesaltza Añanan. Idazkari ere izan zen. Azken lanbide hori artxiboekiko zuen interesaren jatorrian legoke.

1931. urtean, Artxibozain, Liburuzain eta Arkeologoen Kidego Fakultatiboan sartu, eta bere lehen destinoa Madrilgo Liburutegi Nazionala izan zen, non Miguel Artigasen aginduetara lan egin zuen. Hurrengo urtean Bartzelonako Unibertsitatera eraman zuten liburuzain izateko. 1940an Kataluniako Liburutegiko zuzendariorde izendatu zuten, eta herri-liburutegiak kudeatzen lagundu zuen. Herri-liburutegiak garai hartan Liburutegiko zuzendaritzaren mende zeuden. Dibulgazio-lan handia egin zuen artxibozain, erakusketen antolatzaile eta hizlari gisa. Nafarroako Erriberako mugimendu euskaltzalearen sustatzaileetako bat Eusko Ikaskuntzako bazkide izan zen. Espainiako Gerra Zibilaren ondoren, eskolak eman zituen Maragall Institutuan eta Liburuzainen Eskolan, eta Paleografia (1939-1953), Bibliografia (1943-1947) eta Liburuaren Historia (1943-1953) irakasgaiez arduratu zen.

 Lanak 
 Misión y deontología del bibliotecario, Dirección General de Archivos y Bibliotecas (1954)
 Catálogo de la exposición bibliográfica del Concilio de Trento celebrada en conmemoración del IV centenario, 1545-1945 (1947)
 "Las bibliotecas de seminarios en las universidades". Biblioteconomía: boletín de la Escuela de Bibliotecarias de Barcelona (1946)
 "El Folclore de la merindad de Tudela". Anuario de Eusko-Folclore (1933)
 "Salinas de Añana a través de los documentos y diplomas conservados en su Archivo Municipal". Revista Universidad de Zaragoza (1930)

 Erreferentziak 

 Kanpo estekak 

Kategoria:Ablitastarrak
Kategoria:Zaragozako Unibertsitateko ikasleak
Kategoria:Nafarroako irakasleak
Kategoria:Bartzelonan hildakoak
Kategoria:Artxibozainak
Kategoria:Eusko Ikaskuntzako kideak
Kategoria:Euskaltzaleak